《朱山人以非罪淹狱赋慰》
明代·胡应麟

泄柳门时闭，邹阳狱未苏。瓜田宁纳履，药肆尚悬壶。

业就肱先折，愁深目半枯。青天覆盆底，见汝出穷途。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。